Lørdag aften åbnes dørene til Epicenter Vest - en kunstudstilling som lærere og elever på den eksperimenterende kunstskole CAT Studio i Aalborgs Vestby står bag. Det er en rå hal, der til daglig bruges som parkeringshus for de ansatte i Kvickly i Aalborg Vest, som danner rammen om kunsten. Hallen er stillet gratis til rådighed. Også andre lokale sponsorer har hjulpet. Der er ikke en eneste offentlig støttekrone i projektet - til gengæld en masse ildsjæle. - Vi vil gerne fortælle: Se hvad vi kan gøre nu med forhåndenværende midler. Hvad kunne vi så ikke skabe, hvis der var lidt flere midler at hente, siger Jens Munk Clemmensen, der er billedkunstner og en af medstifterne af CAT Studio - og medarrangør af udstillingen. Der er gratis entre og udstillingen kan ses frem til 8. december.

Opsummering:
I Aalborgs Vestby står ildsjæle bag en alternativ kunstudstilling i meget rustikke rammer og med et meget internationalt navn.